ซินต์เอิสตาซียึส

ซินต์เอิสตาซียึส (, ) หรือที่คนในท้องถิ่นเรียกกันเล่น ๆ ว่า สเตเชีย ()Tuchman, Barbara W. The First Salute: A View of the American Revolution New York:Ballantine Books, 1988. และ สตาซียึส () เป็นเกาะเล็ก ๆ แห่งหนึ่งในทะเลแคริบเบียน และเป็นเทศบาลรูปแบบพิเศษ (เรียกอย่างเป็นทางการว่า "ทบวงการเมือง") ของประเทศเนเธอร์แลนด์

เกาะซินต์เอิสตาซียึสตั้งอยู่บริเวณส่วนเหนือของหมู่เกาะลีเวิร์ดในภูมิภาคเวสต์อินดีส ทางทิศตะวันออกเฉียงใต้ของหมู่เกาะเวอร์จิน ใกล้ ๆ กันนั้นมีเกาะเซนต์คิตส์ตั้งอยู่ทางทิศตะวันออกเฉียงใต้ และมีเกาะซาบาตั้งอยู่ทางทิศตะวันตกเฉียงเหนือของเกาะ เมืองหลักของซินต์เอิสตาซียึสคือโอรันเยอสตัด

ตัวเกาะมีพื้นที่ 21 ตารางกิโลเมตร (8.1 ตารางไมล์) มีจำนวนประชากร 3,543 คน (ข้อมูลจากสำมะโนปี ค.ศ. 2001) ความหนาแน่นคิดเป็น 169 คนต่อตารางกิโลเมตร ภาษาที่ใช้ในราชการได้แก่ภาษาดัตช์และภาษาอังกฤษ และยังมีภาษาผสมที่มีพื้นฐานจากภาษาอังกฤษใช้สื่อสารกันอย่างไม่เป็นทางการด้วย ผู้ที่โดยสารเครื่องบินมายังเกาะนี้จะต้องลงที่ท่าอากาศยานเอฟ.ดี. โรสเวลต์

จากเดิมที่เคยเป็นส่วนหนึ่งของเนเธอร์แลนด์แอนทิลลีส ซินต์เอิสตาซียึสได้เปลี่ยนสถานภาพเป็นเทศบาลรูปแบบพิเศษภายในประเทศเนเธอร์แลนด์แทนเมื่อวันที่ 10 ตุลาคม ค.ศ. 2010

ชื่อเกาะ "ซินต์เอิสตาซียึส" เป็นภาษาดัตช์หมายถึงนักบุญยูสตัซ (Saint Eustace) ผู้พลีชีพเพื่อศาสนาคริสต์ในตำนาน นักบุญผู้นี้เป็นที่รู้จักในภาษาสเปนว่า "ซานเอวส์ตากิโอ" () และในภาษาโปรตุเกสว่า "ซังตูเอวช์ตากีอู" () หรือ "ซังตูเอวช์ตาซีอู" ()

 ภูมิศาสตร์ 
ซินต์ยูสเตเชียสมีความยาว 6 ไมล์ (10 กิโลเมตร) และกว้างถึง 3 ไมล์ (5 กิโลเมตร)
 ประชากร 
ณ เดือนมกราคม พ.ศ. 2568 ประชากรมีจำนวน 3,270 คน

 เศรษฐกิจ 
ในศตวรรษที่ 18 เกาะ "สตาเทีย" เป็นเกาะที่สำคัญที่สุดของเนเธอร์แลนด์ในทะเลแคริบเบียน และเป็นศูนย์กลางการค้าขายที่มั่งคั่ง ในเวลานั้นเกาะนี้เป็นที่รู้จักในชื่อ "โกลเด้นร็อค" เนื่องจากความมั่งคั่งมหาศาล มีโกดังสินค้าจำนวนมากเรียงรายอยู่ริมถนนที่ทอดยาวไปตามอ่าวออรันเย ปัจจุบันโกดังสินค้าส่วนใหญ่ (แต่ไม่ใช่ทั้งหมด) พังทลายลง และซากปรักหักพังบางส่วนจมอยู่ใต้น้ำ

 อ้างอิง 

หมวดหมู่:ประเทศเนเธอร์แลนด์
หมวดหมู่:เลสเซอร์แอนทิลลีส